SOLIDARNOST #1.junij,2002.
ZA PRAVIČNEJŠO PRIHODNOST	
DRŽAVA JE ODVISNA OD VAS,IN NE VI OD DRŽAVE!
To je osnovni stavek katerega se zavedajo naši oblastniki,in edino tega se bojijo; bojijo se delavske nepokorščine in upora.Mi se ne zavedamo koliko moči imamo v svojih rokah.Vse je odvisno od nas.Mi proizvajamo,vzdržujemo državo, na koncu plačujemo davke in druge nepotrebne izdatke. ZAKAJ? Zakaj vsako jutro vstajamo ob ranih urah, dan za dnevom? Zakaj delamo polovico življenja? Za plače katere so tako nizke ker je naš delodajalec tako pohlepen, da ima 10x večjo plačo; ampak moramo vedeti, da je ta denar naš, ker smo ga ustvarili samo mi. Ali se zavedamo da naši šefi (kapitalisti) in oblastniki (politiki) živijo in uživajo od našega dela!? Če je odgovor DA! je čas za spremembe. 
Zaredi sedanje apatičnosti se vprašajmo, do katere stopnje revščine moramo priti da bi se uprli? Vedimo da nas je dovolj, in imamo možnost da ustvarimo pravičnejši svet in lepše življenje za nas same in posebej za naše otroke, ker bodo drugače živeli v temi kapitalizma, ki pridobiva fašistični karakter. 
Začnimo realno razmišljati o naših možnostih, vsi bi hoteli biti bogati poslovneži in nekakšne zvezde kakor nam jih prikazuje naša, še posebaj ameriška televizija…kaj res ne vemo, da to vsi ne moremo postati? Rešitev je da smo solidarni, da delujemo skupaj, pomagamo drug drugemu, in mi navadni ljudje si lahko ustvarimo srečnejše življenje. Spoznajmo, da lahko živimo brez avtoritete politikov in kapitalistov, ali vsaj to, da oni ne potrebujejo tako velikih dohodkov in pravic. Dovolj je bilo prigovarjanja in prikritega nezadovoljstva, čas je za direktno akcijo! Drugačen svet je mogoč, in to je odvisno od nas samih!
	
KAJ POČETI!?
Kaj početi je bistvena tema, in o njej bomo razpravljali in svetovali kot glavnem razlogu pisanja tega lista. Skoraj vsaka oblika odpora, od ustanavljanja neodvisnih sindikatov (tukaj se ne misli na državne sindikate čigar funkcija je zagotovitev lastnega dobička), priprava za generalne stavke, sabotaže izdelkov…ima svoj smisel. Da ne bi bilo napačnega razumevanja; npr. STAVKA sama po sebi ni končni cilj, ampak kratkoročno sredstvo za uresničitev višjih plač in pravic za bodočnost. Kakršna koli oblika nepokorščine je najmočnejše orožje proti hladnim kapitalistom, ki so nato prisiljeni skleniti kompromise z delavci. Ena od realnih oblik pridobivanja pravic, je ustanavljanje sindikatov (neodvisnih od države)znotraj samih podjetij…npr. skupina ljudi (delavk/cev) začne z aktiviranjem množic v podjetju, s pomočjo letakov in pogovorov ( prva iniciativa je bistvenega pomena za nadaljnje delovanje, ker so posamezniki, ali apatični ali ustrahovani in zaradi tega nesposobni za kakršenkoli punt). Ko je določena skupinica formirana in dovolj močna, prične z nadaljnjimi načrti o pritisku na kapitalista (stavke, sabotaže) in povezovanjem z enakimi sindikati v drugih podjetjih…O praktičnih nasvetih in podrobnih informacijah bomo pisali v naslednjih številkah. 	
A K T U A L N O !
ZAKAJ NE V NATO?!
NATO. Tako aktualna tema, a večina ljudi ne ve zakaj? in čemu?, za? ali proti?…z ene strani imamo ogromno državno propagando, ki želi z lažmi zavesti ljudstvo, da sodeluje v okupatorski igri svetovnih mogočnikov in hkrati sebi zagotoviti finančno podporo; z druge strani imamo majhno in neslišno »opozicijo«. Zaradi tega je nujna katerakoli oblika neodvisne javne propagande. 
NATO je produkt hladne vojne, in po razpadu SZ in Varšavskega pakta nima več razloga za obstoj ;sedaj išče opravičilo za svojo vlogo »svetovnega policaja«(kaznovanje neprilagojenih, boj za nafto, grožnja miru na svetu-provociranje Rusije, Kitajske, Bližnjega vzhoda)…
NATO je po številnih dokumentih (tudi tistih, ki jih je sam podpisal) vprašljiv in njegovo delovanje nelegitmno. 

Kot kratek opis navajamo nekaj razlogov PROTI VSTOPU SLOVENIJE V NATO:
             1. ) Z vstopanjem v NATO Slovenija postaja talec tuje vojske in predmet prekupčevanja tujih političnih interesov:
-	Članstvo v NATU ne zagotavlja posredovanje v primeru napada. 
-	- Natovi vojaki so nedotakljivi tudi v državi gostiteljici. 
-	- Škodo ki jo povzročijo Natovi vojaki plača država gostiteljica. 
-	Razprodaja slovenskih podjetij je povezana s pridruževanjem NATU. 
-	- Vstopanje v NATO je v nasprotju z vrednotami slovenske države.
-	- Obramba svobode je v rokah ljudi. 
              2. ) NATO je prevelik strošek za Slovenijo, ki ga ne potrebujemo (po nekaterih izračunih do 1 000 $ po prebivalcu). Pogoj za članstvo v Natu je povečanje vojaškega proračuna kar pomeni, da bi nas članstvo stalo dodatnih 100 milijonov dolarjev na leto kar seveda gre iz žepa davkoplačevalcev). 
              3. ) Po vstopu v Nato je dejstvo, da se bodo postavljala Natova vojaška oporišča z jedrskim orožjem na ozemlju Slovenije (v poštev prideta dve lokaciji: ena že obstaja, to je Luka Koper za pretovarjanje, druga pa je verjetno Mariborsko letališče). 
              4. ) Tudi po trditvah slovenskih intelektualcev, Slovenijo kratko- in srednjeročno ne ogroža nihče in zaradi tega varnost Nata ne potrebujemo. 
              5. ) Članstvo v Natu pomeni večjo nevarnost terorizma, kar ogroža državo. Po 11. septembru (teroristični napad na New York) je združitev z Združenimi Državami Amerike in z drugimi članicami Nata pomeni dodatno tveganje, da postanemo tarča terorizma. 11. september je dokaz da pred takšnimi napadi ni varen nihče, čeprav ima najsodobnejšo vojaško opremo. 
              6. ) NATO si jemlje pravico uporabe jedrskega orožja, čeprav je Svetovno sodišče 1996. proglasilo to uporabo za nelegalno. Uporaba jedrskega orožja nasprotuje mednarodnemu humanitarnemu pravu, ker so civilne žrtve ogromne. Obstaja nevarnost okoljevarstvenih katastrof (globalni holokaust – »nuclear winter«). 
              7. ) Glavne NATO članice (ZDA, Velika Britanija, Francija, Nemčija, Nizozemska, Belgija, Španija) imajo kolonialno zgodovino. Kolonije teh NATO držav (sedanji »Tretji Svet«) še vedno trpijo velike ekonomske krize in neenakosti kar je posledica 100 letnega imperializma teh držav. 
              8. ) Žrtve Natovih napadov, npr. Jugoslavija, je po ocenah OZN-ovega okoljevarstvenega programa utrpela ekološko katastrofo (rakete z osiromašenim uranom – jedrsko in visoko strupeno orožje z dolgoročnim vplivom na okolje in zdravje ljudi). Za napad na Jugoslavijo je uporabljeno 1 200 vojaških letal, katera so iz varne razdalje v 35 000 poletih odvrgla 20 000 bomb in raket v skupni teži 80 000 ton, na civilno infrastrukturo in na 1000 nevojaških objektov(šole, bolnišnice, farme, mostove, proge, muzeje, tovarne…). Ali si Slovenija želi postati del te umazane politike??

Razlogov proti vstopu Slovenije v NATO je veliko, čeprav jih vlada ne navaja je potrebno da prebivalci to vemo, saj bomo to sami financirali in trpeli škodo ob morebitnih napakah. Veliki izdatki, pošiljanje slovenskih vojakov v »ameriške« vojne, hlapčevstvo države, to so enostavno prevelike zahteve politike t. i. »demokratičnih« držav. 	
Dodatne informacije in povezave za sorodne »anti NATO« strani najdete na: www. geocities. com/recinenato/	
…NAMESTO UVODA…
Čtivo, za katerega upamo da ste našli 5-10minut, da ga preberete, je predvsem namenjeno delavskemu razredu (fiz. in intlk. ) in mladini ki to postaja, ter vsem tistim, kateri se ne zavedajo iskoriščevalskih osnov sodobnega kapitalizma. Namen je zbujanje ljudi iz pasivnosti in iskanje možnosti za povečanje današnjih, izjemno majhnih, pravic preprostega ljudstva. 
Hkrati pozivamo vse tiste, ki se z nami strinjate, ali pa ne (kritika je dobrodošla), da pošljete svoje komentarje in podobne prispevke na naš e-mail naslov. Ker je želja velika, a finančna moč majhna (zaradi tega samo en list) vas hkrati prosimo za pomoč pri fotokopiranju, in če imate voljo in možnost da letek sami fotokopirate in razdelite med prijatelje in znance. S SOLIDARNOSTJO DO SVOBODE!	
Kontakt naslov: s1871@yahoo. com